Aizupes muiža
Aizupes muižas pils (vācu: Ahsuppen, Assupen) ir muižas kungu māja Tukuma novada Vānes pagasta Aizupē pie autoceļa V1459. Aizupes muižas pils ar parka dendroloģiskajiem stādījumiem ir valsts nozīmes arhitektūras piemineklis, kas sastāv no 15 ēkām, kopējā muižas zemes īpašuma platība ir 40,66 hektāri. Mūsdienās muižas centra ēkās darbojas asociācija "Dzīvesprieks", kuras pamatuzdevums ir jauniešu sociālā rehabilitācija un profesionālā pamatizglītība.